Publication: Magyar Közlöny
Issue: MK-2011-139 (Year: 2011, Number: 139)
Era: contemporary
Section: A közoktatásról szóló 1993. évi LXXIX. törvény (a továbbiakban Kt.) 88. § (1) bekezdése helyébe a következõ
Paragraph Index: 206

(3) bekezdésében felsorolt feladat ellátását nem vállalja, értesíti a Kormány általános hatáskörû területi államigazgatási szervét, a fõvárosi kerületi önkormányzat esetén a fõvárosi önkormányzatot a feladat átadásáról, amely a (6) bekezdésben meghatározottak figyelembevételével, a 102. § (3) bekezdésében meghatározott eljárás megtartásával dönt arról, hogy szükséges-e az átvett feladathoz a feladatot ellátó intézmény további mûködtetése. A Kormány általános hatáskörû területi államigazgatási szerve, fõvárosi kerületi önkormányzat esetén a fõvárosi önkormányzat kérésére a feladatot átadó önkormányzat az átadott feladat ellátását szolgáló intézmény vagyonát köteles használatra átengedni a megyei fenntartónak, fõvárosi kerületi önkormányzat esetén a fõvárosi önkormányzatnak vagy a vagyonkezelõi jog gyakorlójának kijelölni (a továbbiakban a használati jog és a vagyonkezelõi jog együtt: használati jog). Az átadás ingyenesen történik. A feladat és a használat átadásának idõpontja – a felek eltérõ megállapodásának hiányában – nevelési-oktatási feladat és intézmény esetén a bejelentést követõ év július 1-je, más közoktatási feladat és intézmény esetén pedig a bejelentést követõ év január 1-je. Ha a feladatot többcélú intézmény keretében látja el a községi, városi, fõvárosi kerületi önkormányzat, és a feladat ellátását szolgáló intézményi vagyon nem osztható meg, a Kormány általános hatáskörû területi államigazgatási szerve, fõvárosi kerületi önkormányzat esetén a fõvárosi önkormányzat kérésére az intézmény teljes vagyonát – az intézmény által ellátott feladatokkal együtt – használatra át kell engedni. Az e bekezdésben szabályozott használatba adás ideje tíz évnél nem lehet rövidebb. A használatba adásra egyebekben a Magyar Köztársaság Polgári Törvénykönyvének rendelkezéseit kell alkalmazni.”

Source: https://magyarkozlony.hu/hivatalos-lapok/d1ff19eb9ee18eb0fec72816386bf9c71d349cd2/dokumentumok/2c5f97f533f5488037633ed3dfce8baa724accb6/letoltes